stanford-oval/wikipedia huggingface dataset:
Teemo Tebest

Teemo Tebest (s. 1984) on suomalainen datajournalisti ja atk-toimittaja. Hän on työskennellyt tammikuusta 2013 Yleisradion uutis- ja ajankohtaistoiminnan Plus-deskissä koodaavana toimittajana. Koulutukseltaan Tebest on tietotekniikan diplomi-insinööri pääaineenaan hypermedia.
Tebest on Suomen tunnetuimpia datajournalisteja. Hän on luennoinut datajournalismista opiskelijoille ja pitänyt datajournalismityöpajoja Suomessa sekä Euroopassa. Hän on lisäksi kirjoittanut datajournalismista kansainvälisiin julkaisuihin. Kesällä 2018 hänen kutsuttiin puhujaksi maailman suurimpaan verkkojournalismin seminaariin ONA:aan Austinissa Teksasissa.
Maaliskuussa 2019 Tebest siirtyi Geneveen Euroopan yleisradiounioniin EBU:un datajournalistiksi. Toukokuussa 2022 Tebest aloitti työt YK:n alaisessa UNCTAD:ssa.
Tebest on myös musiikin kuuntelua tilastoivan Statster-verkkopalvelun perustaja ja pääasiallinen kehittäjä. Lisäksi hän on Karkki & Parelma ry:n jäsen. Yhdistys on mm. järjestänyt vuosina 2003–2012 Eurajoella Kelorock-nimistä rock-tapahtumaa.
Ura

Tebest opiskeli Porissa ja Tampereella Tampereen teknillisessä yliopistossa. Vuosina 2009–2011 hän työskenteli yliopistossa tutkimusapulaisena ja tutkijana. Hän tutki informaation visualisointia ja teki myös jatko-opintoja. Samaan aikaan hän kiinnostui datajournalismista ja perusti Datajournalismi-nimisen blogin.
Loppuvuonna 2011 Tebest siirtyi Svenska Ylelle web-kehittäjäksi. Vuoden 2012 aikana hän teki myös datajournalistisia projekteja varsinaisen tehtävänsä ohella.
Vuonna 2013 Ylen uutis- ja ajankohtaistoimintaan perustettiin Plus-deski-niminen yksikkö, jonne Tebest siirtyi koodaavaksi toimittajaksi. Plus-deski on erikoistunut tekemään muun muassa datajournalismia, visuaalisia feature-juttuja ja interaktiivisia artikkeleita.
Vuosina 2019–2022 Tebest työskenteli EBU:lla datajournalistina.
Toukokuusta 2022 lähtien Tebest on työskennellyt UNCTAD:lla.
Palkinnot ja tunnustukset

Tebest sai työryhmän jäsenenä yksityisen datan avaussarjan ensimmäisen palkinnon Datavaalit-projektissa Apps4Finland-kilpailussa. Projekti voitti omassa sarjassaan myös yleisöäänestyksen.
Tebest oli työryhmässä, joka kehitti Kandideitti-palvelun eli ”Tinderin kansanedustajaehdokkaille”. Palvelu sai pohjoismaisen datajournalismipalkinnon vuonna 2016.
Vuonna 2018 Tebest kuului työryhmään visuaalisen journalismin palkinto -finalistina jutulla Poika joka katseli pilviä.
Vuonna 2019 Tebest kuului työryhmään, joka oli ehdolla kansanvälisen Prix Italia Cross-Platform-erikoispalkinnon saajaksi VR-juttukokonaisuudellakokonaisuus "Paradise (Paratiisi)". Vuonna 2020 samainen kokonaisuus palkittiin  Innovaatiopalkinnolla Koulutusrahasto KOURA:n toimesta.
Aiheesta muualla

Teemo Tebestin kotisivut
Datajournalismi-blogi
José Figueroa Gómez

José Figueroa Gómez vuonna 2010.
José Figueroa Gómez (s. 22. huhtikuuta 1946 Bucaramanga) on kolumbialainen roomalaiskatolinen piispa. Hänet vihittiin papiksi Barrancabermejan hiippakuntaan 9. syyskuuta 1972 ja nimitettiin Granada en Colombian hiippakunnan johtoon 8. elokuuta 2002. Piispaksi vihkiminen seurasi 12. lokakuuta. Pääkonsekraattorina toimi Jaime Prieto Amaya, jota avustivat Beniamino Stella ja Juan Francisco Sarasti Jaramillo.
Thomas Heurtel

| Thomas Heurtel |
| --- | --- |
 Thomas Heurtel vuonna 2009.
Henkilötiedot
Koko nimi:  Thomas Heurtel
Syntynyt: 10. huhtikuuta 1989 (ikä 35) Béziers, Ranska
Kansalaisuus:   Ranska
Koripalloilija
Pelipaikka:  Pelintekijä
Pituus:  189 cm
Paino:  91 kg
Nyk. joukkue:  BK Zenit Pietari
Sarja:  VTB United liiga
NBA-varaus:  ei varattu 2010
Pelaajaura
Seurajoukkueet
2007–2009 2009–2010 2010–2011 2011–2015 2015–2017 2017–2021 2021 2021–22     2022-:  Élan Béarnais Pau-Orthez Strasbourg IG CB Lucentum Alicante Saski Baskonia Anadolu Efes SK FC Barcelona ASVEL Lyon-Villeurbanne Real Madrid BK Zenit Pietari
Maajoukkueet
:   Ranska
Aiheesta muualla
FIBA
| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Tokio 2020 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Espanja 2014 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Slovenia 2013 |  |  |
Thomas Heurtel (s. 10. huhtikuuta 1989 Béziers) on ranskalainen koripalloilija.
Pelintekijänä pelaava Heurtel edustaa tällä hetkellä Venäläistä BK Zenit Pietariia ja on edustanut ranskalaisten seurajoukkueiden lisäksi espanjalaisia joukkueita sekä turkkilaista Anadolu Efesiä.
Ranskan maajoukkueessa Heurtel on voittanut olympiahopeaa Tokiosta 2020, pronssia vuoden 2014 MM-kilpailuista ja Euroopan-mestaruuden Sloveniassa 2013. Hän karsiutui aluksi vuoden 2015 EM-kilpailujen Ranskan joukkueesta, mutta hänet nostettiin kisaryhmään Antoine Diot’n loukkaannuttua. Heurtelin seura kielsi tätä kuitenkin osallistumasta turnaukseen, ja Heurtelin tilalle nimettiin Léo Westermann.
Termiittisammakko

| Termiittisammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Ahdassuusammakot Microhylidae
Suku::  Yösammakot Phrynomantis
Laji::  bifasciatus
Kaksiosainen nimi
 Phrynomantis bifasciatus  (Smith, 1847) 
Katso myös
   Termiittisammakko Wikispeciesissä   Termiittisammakko Commonsissa 
Infobox OKNimi-testi OKIUCN-testi OK: 
Termiittisammakko[lähde? ] eli punajuovasammakko eli juovakumisammakko (Phrynomantis bifasciatus) on ahdassuusammakoiden heimoon kuuluva sammakkolaji. Se elää Afrikan etelä- ja itäosien savanneilla.
Termiittisammakko on 4–6 senttiä pitkä. Sen vartalo on pitkä ja litteä ja sillä on pienet raajat. Pää on suippo, ja silmät ovat pienet ja pupillit pyöreät. Punaiset tai vaaleanpunaiset juovat ja läiskät mustan kiiltävällä taustalla kertovat sammakon myrkyllisyydestä. Uhattuna termiittisammakko voi nousta jaloilleen ja pullistaa ruumiinsa, erittäen samalla myrkkyä iholleen. Nautittuna myrkky voi olla ihmiselle kuolettava. Termiittisammakon juovien väri vaihtuu päivän mittaan, sillä ne haalistuvat kirkkaassa valossa.
Termiittisammakko syö hyönteisiä, etenkin muurahaisia ja termiittejä. Se kaivautuu maan alle ja nousee yleensä esiin vain öisin. Se elää pääasiassa maassa, ja se liikkuu kävellen tai juosten sen sijaan että se hyppisi. Paritteleminen tapahtuu lammikoissa sateiden jälkeen. Koiraat kurnuttavat paritteluaikana lammikoiden reunoilla, ja niiden ääni voi kuulua lähes kilometrin päähän. Kuteakseen sammakot kokoontuvat joukoittain mataliin lammikoihin. Naaras laskee veteen jopa 600 munan rykelmiä, jotka kiinnittyvät vesikasveihin. Nuijapäät kuoriutuvat neljän päivän kuluttua muninnasta, ja ovat valmiita muodonvaihdokseen noin kuukauden ikäisinä.
Aiheesta muualla

Nature Coast Exotics (Arkistoitu – Internet Archive) (kuva)
ITIS: Phrynomantis bifasciatus (englanniksi)
José Fernandes Veloso

José Fernandes Veloso (4. maaliskuuta 1916 São Manoel – 10. heinäkuuta 2006) oli brasilialainen roomalaiskatolinen piispa. Hänet vihittiin papiksi 12. huhtikuuta 1941 ja nimitettiin Petrópolisin hiippakunnan vihkipiispaksi sekä Aquae in Proconsularin titulaaripiispaksi 23. maaliskuuta 1966. Piispaksi vihkiminen seurasi 22. toukokuuta. Pääkonsekraattorina toimi Manuel Pedro da Cunha Cintra, jota avustivat José Varani ja Silvio Maria Dário.
Fernandes Veloso sai 26. marraskuuta 1981 nimityksen Petrópolisin koadjuuttoripiispaksi, ja 15. helmikuuta 1984 hänestä tuli sen piispa. Hän jäi eläkkeelle 15. marraskuuta 1995.
Jemeninhemppo

| Jemeninhemppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Hempot Linaria
Laji::  yemenensis
Kaksiosainen nimi
 Linaria yemenensis  (Ogilvie-Grant, 1913) 
Synonyymit
 Carduelis yemenensis 
Infobox OKNimi-testi OKIUCN-testi OK: 
Jemeninhemppo (Linaria yemenensis) on peippojen heimoon kuuluva varpuslintu.
Levinneisyys

Jemeninhemppoa tavataan Saudi-Arabiassa ja Jemenissä. Laji on kuvattu yleiseksi tai paikallisesti yleiseksi, ja se on luokiteltu elinvoimaiseksi.
Jemielnica

| Jemielnica |
| --- | --- |
 vaakuna
 Sijainti Puolassa
Valtio:  Puola
Voivodikunta:  Opole
Piirikunta:  Strzelce
 – Kunnanjohtaja:  Marcin Wycisło
Pinta-ala:  
 – Kokonaispinta-ala:  113,5 km²
Väkiluku (2019):  7 236
 – Väestötiheys:  64 as./km²
Suuntanumero(t):  (+48) 77
 
 Kotisivut 
Infobox OKVirheellinen NIMI-arvo: 
Jemielnica on maalaiskunta Strzelcen piirikunnassa Puolassa. Sen väkiluku oli vuoden 2019 lopussa 7 236.
Strzelcen piirikunnan asukkaista 9,6 prosenttia asuu Jemielnican kunnassa ja sen pinta-alasta 15,3 prosenttia kuuluu Jemielnican kuntaan. Kylät kunnassa ovat Barut, Centawa, Gąsiorowice, Jemielnica, Piotrówka, Wierchlesie sekä Łaziska.
Jemielnican väestöpyramidi 2014.
Vuoden 2019 lopussa 50,8 prosenttia Jemielnican asukkaista oli naispuolisia ja 49,2 prosenttia miespuolisia. Alle 18-vuotiaat muodostivat 16,5 prosenttia kunnan väestöstä, työikäiset 64,7 prosenttia ja eläkeikäiset 18,7 prosenttia väestön keski-iän ollessa 41,6 vuotta. Vuonna 2019 Jemielnican kunnassa syntyi 76 lasta. Puolan vuoden 2011 väestönlaskennassa kunnan väestöstä 24,5 prosenttia oli saksalaisia, ja saksan kielellä onkin kunnassa virallisen avustavan kielen asema.
Aiheesta muualla

Kuvia tai muita tiedostoja aiheesta Jemielnica Wikimedia Commonsissa
Gmina Wiejska Jemielnica Opolen tilastokeskus. (puolaksi)
José Francisco Falcão de Barros

José Francisco Falcão de Barros (s. 14. maaliskuuta 1965 Paulo Jacinto) on brasilialainen roomalaiskatolinen piispa. Hänet vihittiin papiksi Palmeira dos Índiosin hiippakuntaan 18. marraskuuta 1991 ja nimitettiin Brasilian sotilasordinariaatin vihkipiispaksi sekä Auguruksen titulaaripiispaksi 16. helmikuuta 2011. Piispaksi vihkiminen seurasi 29. huhtikuuta. Pääkonsekraattorina toimi Dulcênio Fontes de Matos, jota avustivat Osvino José Both ja Henrique Soares da Costa.
Tobin Esperance

Tobin Esperance (2023)
Tobin Joseph Esperance (s. 14. marraskuuta 1979 Vacaville, Kalifornia, Yhdysvallat) on Papa Roach -yhtyeen basisti. Esperance liittyi yhtyeeseen vuonna 1996.
Esperancen nuorin veli Anthony soittaa kitaraa rockyhtyeessä Beyond These Walls.
Papa Roach
| --- | --- |
Studioalbumit:   Old Friends from Young Years (1997)  Infest (2000)  Lovehatetragedy (2002)  Getting Away With Murder (2004)  Paramour Sessions (2006)  Metamorphosis (2009)  The Connection (2012)  F.E.A.R (2015)  Crooked Teeth (2017)  Who Do You Trust? (2019)  Ego Trip (2022) 
Livealbumit:   Time for Annihilation (2010) 
Kokoelmat:   ...To Be Loved: The Best of Papa Roach (2010)  Greatest Hits Vol. 2: The Better Noise Years (2021) 
EP:t:   Potatoes for Christmas (1994)  Caca Bonita (1995)  5 Tracks Deep (1998)  Let 'Em Know (1999)  The Rolling Stone Live (2004)  Live Session (2007)  Hit 3 Pack: Forever (2007)  Lifeline EP (2009)  Naked and Fearless: Acoustic EP (2009) 
Singlet:   Last Resort (2000)  Between Angels & Insects (2001)  Broken Home (2001)  She Loves Me Not (2002)  Time and Time Again (2002)  Getting Away with Murder (2004)  Scars (2004)  Take Me (2005)  ...To Be Loved (2006)  Forever (2007)  Time Is Running Out (2007)  Reckless (2008)  Hollywood Whore (2008)  Lifeline (2009)  I Almost Told You That I Loved You (2009)  Kick in the Teeth ([2010)  Burn (2010)  No Matter What (2011)  Still Swingin (2012)  Where Did the Angels Go? (2012)  Leader of the Broken Hearts (2013)  Face Everything and Rise (2014)  Broken as Me (2014)  Never Have to Say Goodbye (2014)  Gravity (2014)  Help (2017)  Periscope" (feat. Skylar Grey) (2017)  American Dreams (2017)  Born for Greatness (2017)  Who Do You Trust? (2018)  Elevate (2018)  Come Around (2019)  The Ending (2020)  Domination (Kayzon & Sullivan Kingin kanssa) (2021)  Swerve (feat. Fever 333 & Sueco) (2021)  Kill the Noise (2021)  Dying to Believe (2021) 
Promosinglet:   Dead Cell (2001)  Had Enough (2009)  One Track Mind (2011)  Before I Die (2013)  Warriors (2014)  Broken as Me (2015)  Never Have to Say Goodbye (2015)  Devil (2015)  Crooked Teeth (2016)  Periscope (feat. Skylar Grey) (2017)  Traumatic (2017)  Renegade Music (2018)  Not the Only One (2018) 
Videografia:   Papa Roach: Live & Murderous in Chicago (2005)
Thomas Herbert Maguire

| Thomas Herbert Maguire> Henkilötiedot |
| --- | --- |
Syntynyt: 1821 Lontoo, Ison-Britannian ja Irlannin yhdistynyt kuningaskunta
Kuollut: 30. huhtikuuta 1895 (73 vuotta) Lontoo, Ison-Britannian ja Irlannin yhdistynyt kuningaskunta
Ammatti:  taidemaalari, litografi
Thomas Herbert Maguire (1821–1895) oli brittiläinen taidemaalari ja litografi.
Maguire syntyi Lontoossa ja hänen isänsä oli litografi Henry Calton Maguire. Thomas opiskeli kuninkaallisessa taideakatemiassa ja vuonna 1846 hän voitti hopeamitalin elämää esittävien piirrosten kategoriassa. Thomas alkoi tehdä muotokuvia ja hän oli mestarilitografi ja viivapiirtäjä Richard James Lanen oppipoikana.
Vuonna 1847 Maguire meni naimisiin Agnes Inglisin kanssa Lontoossa ja he saivat useampia lapsia.
Heinäkuussa 1853 Maguire nimitettiin litografiksi kuningattaren hoviin, ja tuohon aikaan hänellä oli oma työtila Osborne Housessa Wightsaarella. Siellä hän teki useita muotokuvia hallitsijaperheen jäsenistä.
Maguire kuoli 73-vuotiaana Lontoossa loppukeväästä 1895.
Aiheesta muualla

Kuvia tai muita tiedostoja aiheesta Thomas Herbert Maguire Wikimedia Commonsissa
Tero Kankaanpää

Tero Kankaanpää (s. 1980) on Isonkyrön kunnanjohtaja. Hän aloitti tehtävässään vuoden 2018 alusta. Sitä ennen hän toimi Alajärven hallintojohtajana vuosina 2011–2017.
Koulutukseltaan Kankaanpää on oikeustieteen maisteri ja arvonimeltään varatuomari.
Kankaanpää on kansainvälisen koripalloliitto FIBA:n komissaari ja Suomen Koripalloliiton kurinpitopäällikkö.
Thomas Herndon

Thomas Herndon vuonna 2013.
Thomas Herndon (s. 25. helmikuuta 1985) on Massachusetts Amherstin yliopiston jatko-opiskelija, joka osoitti virheellisiksi Carmen Reinhartin ja Kenneth Rogoffin laajalti siteeratun tutkimuksen tulokset, joiden mukaan valtionvelan noustessa yli 90 prosenttiin bruttokansantuotteesta talous pienenee 0,1 prosentilla. Tämä nimellä ”Growth in a Time of Debt” julkaistu tutkimus on ollut erittäin vaikutusvaltainen, ja sitä on usein käytetty vaadittaessa julkiseen sektoriin kohdistuvia säästöjä. Esimerkiksi Paul Ryan ja Olli Rehn ovat viitanneet kyseiseen tutkimukseen perusteena tukemilleen toimintamalleille.
Alun perin Herndon otti vuonna 2010 julkaistun Harvardin yliopiston professoreiden tekemän tutkimuksen tarkasteltavakseen osana ekonometrian kurssia, jota hän kävi syksyllä 2012. Monista yrityksistä huolimatta hän ei kuitenkaan onnistunut toistamaan tutkimusta. Niinpä työ jatkui kevätlukukaudelle 2013 saakka. Lukuisten sähköpostikyselyiden jälkeen Herndon sai Reinhartilta käyttöönsä tutkimuksessa käytetyt taulukot. Niitä tarkastellessaan hän huomasi, että Reinhart ja Rogoff olivat tehneet Excel-taulukossa huolimattoman laskentavirheen, jonka seurauksena kokonaislaskelmista puuttui erittäin oleellista tietoa valtioista, joilla on paljon velkaa suhteessa bruttokansantuotteeseen.
Tämä ja muut Herndonin löytämät virheet olivat niin vakavia, että aluksi edes Herndonin omat professorit eivät uskoneet häntä, mutta joutuivat lopulta toteamaan hänen olevan oikeassa. Niinpä he laativat yhdessä Herndonin kanssa aiheesta artikkelin nimeltä ”Does High Public Debt Consistently Stifle Economic Growth? A Critique of Reinhart and Rogoff”, joka julkaistiin 15. huhtikuuta 2013. Siinä todetaan korkean velkatason korreloivan jonkin verran pienemmän kasvun kanssa. Sääntöön on kuitenkin monia poikkeuksia. Artikkelin mukaan talouskasvu on keskimäärin 2,2 prosenttia, mikäli julkista velkaa on yli 90 prosenttia bruttokansantuotteesta.
Reinhart ja Rogoff myönsivät Excel-laskentavirheensä, mutta puolustivat tutkimuksensa perustuloksia. Herndon on perustulostenkin osalta asiasta eri mieltä. Massachusettsin yliopiston Amherstin kampuksen professori Arindrajit Duben mukaan Reinhartin ja Rogoffin tutkimuksessa on Herndonin esille tuomien virheiden lisäksi merkittäviä teoreettisia ja syy-seuraussuhteiden tulkitsemiseen liittyviä ongelmia.
Aiheesta muualla

Does High Public Debt Consistently Stifle Economic Growth? A Critique of Reinhart and Rogoff (Arkistoitu – Internet Archive) – Thomas Herndonin, Michael Ashin ja Robert Pollin laatima, Reinhartin ja Rogoffin tutkimusta kritisoiva artikkeli (englanniksi)
Teemu Asunmaa

| Teemu Asunmaa> Henkilötiedot |
| --- | --- |
Syntynyt: 14. toukokuuta 1987 (ikä 37)
Kansalaisuus:   Suomi
WRC-ura
Aktiivivuodet:  2014–
Kartanlukija(t):   Tuukka Shemeikka  Jonne Halttunen Ville Mannisenmäki  Jani Salo  Marko Salminen
Kilpailuja:  6
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Suomen ralli 2014
Teemu Asunmaa (s. 14. toukokuuta 1987) on suomalainen ralliautoilija. Hän ajaa rallin SM-sarjassa ja on nelinkertainen SM1-luokan Suomen mestari. Hän on osallistunut viidesti Suomen MM-ralliin, jossa paras sijoitus on yleiskilpailun 13. sija vuonna 2017. Rallin SM-sarjassa Asunmaa on voittanut SM1-luokan mestaruuksien (2017, 2019, 2020 ja 2023) lisäksi kahdesti SM2-luokan mestaruuden vuosina 2015 ja 2016.
Ura > Alkuvuodet

Ensimmäiset rallinsa Asunmaa ajoi F-Cupissa vuonna 2009 kartturinaan Markus Vartiamäki. Asunmaa jatkoi kilpailemista F-ryhmän BMW:llä vuoteen 2012, ja kartturina toimi Vartiamäen jäätyä pois muun muassa Tomi Ikonen.
Kaudelle 2013 Asunmaa vaihtoi F-ryhmän SM1-luokan Subaruun, jolla ylsi heti ensimmäisellä kaudellaan jokaisessa ajamassaan kilpailussa kymmenen parhaan joukkoon. Kauden kruunasivat Turun SM-rallin yleiskilpailun kakkossija sekä voitot kahdesta SM-sarjan ulkopuolisesta rallista.
Ura > SM2-luokassa kaksi Suomen mestaruutta

Kaudella 2014 Asunmaa kilpaili Hannu’s Rally Teamin ajattamalla Subaru Impreza STi R4:llä SM2-luokassa. Kartturi Ikonen jäi pois kolmen kilpailun jälkeen ja hänen tilalleen tuli Tuukka Shemeikka. SM-sarjan lisäksi Asunmaan ohjelmaan kuului myös Jyväskylän MM-ralli, joka kuitenkin päättyi tekniseen vikaan. Kauden lopuksi Asunmaa oli SM2-luokan pisteissä neljäs.
Kaudella 2015 Asunmaa jatkoi SM2-luokassa samalla Subarulla, mutta kartturiksi vaihtui Jonne Halttunen. Asunmaa voitti kaudella Pohjanmaa-rallin sekä Suomen MM-rallin yhteydessä ajetun Nelivetomies-kilpailun. Kauden suoritukset riittivät SM2-luokan mestaruuteen. Kaudella 2016 Asunmaa ja Halttunen uusivat SM2-luokan mestaruutensa.
Ura > SM1-luokassa kolme Suomen mestaruutta

Kaudelle 2017 Subaru vaihtui SM1-luokan Škoda Fabia R5:een. Škodalla Asunmaa ja Halttunen ajoivat SM1-luokassa viidesti palkintokorokkeelle. Kouvolan O.K. Auto -ralli päättyi keskeytykseen, ja Uudenkaupungin Oili Jalonen -rallissa he jäivät neljänsiksi. Suomen MM-rallista tuloksena oli yleiskilpailun 13. sija ja kolmas sija RC2-luokassa. Tämän lisäksi Asunmaa osallistui kauden aikana N-ryhmän Subarulla myös Liettuassa ajettuun Rokiškisin ralliin, josta tuloksena oli kolmas sija. Kotimaan kausi päättyi uran kolmanteen Suomen mestaruuteen ja ensimmäiseen SM1-luokassa.
Seuraavalle kaudelle kartanlukijaksi vaihtui Ville Mannisenmäki, joka on Risto Mannisenmäen poika. SM1-sarjassa autokunta voitti kauden aikana yhden kilpailun ja oli kahdesti toinen. Lopputuloksena oli SM1-sarjan kolmas sija. Suomen MM-rallissa sijoitus oli yleiskilpailun 35. ja RC2-luokan 14.
Yhteistyö Hannu’s Rally Teamin ja kartanlukija Mannisenmäen kanssa päättyi kauteen 2018. Kaudella 2019 Asunmaa ajoi Toni Gardemeisterin TGS Worldwide -tallin Škoda Fabia R5:llä, ja kartanlukijaksi tuli Jani Salo. Tuloksena kaudella oli toinen SM1-luokan (ja yhteensä neljäs) Suomen mestaruus. Suomen MM-rallista tuloksena oli 16. sija yleiskilpailussa ja 8. sija RC2-luokassa.
Kaudella 2020 yhteistyö TGS Worldwiden ja kartanlukija Salon kanssa jatkui. Auto vaihtui Škodan uudempaan Fabia Rally2 evo -malliin. Asunmaa voitti kaudella Pohjanmaa-rallin ja oli lopuissa neljässä SM-rallissa toinen, mikä toi kauden päätteeksi uran kolmannen SM1-luokan Suomen mestaruuden.
Kauden 2021 SM-sarjassa talli ja auto pysyivät samoina kuin edelliselläkin kaudella, mutta Salo toimi kartturina vain yhdessä kilpailussa ja muissa kilpailuissa kartanlukijana toimi Marko Salminen. Asunmaa voitti Arctic Lapland Rallyssa SM1-luokan sijoittumalla yleiskilpailussa toiseksi. Muissa SM-ralleissa voittoja ei tullut, ja sarjan kokonaispisteissä lopputulos oli kolmas. Asunmaa osallistui kauden aikana myös kumpaankin Suomessa järjestettyyn MM-ralliin. Asunmaa voitti WRC3-luokan kilpailun Arctic Rally 2021 -kilpailussa ja oli yleiskilpailussa kolmastoista. Jyväskylän MM-ralli päättyi keskeytykseen.
Kaudella 2022 Asunmaa jatkoi TGS Worldwide -tallissa, mutta kartanlukijaksi palasi Ville Mannisenmäki.
Kaudella 2023 Asunmaa ja Ville Mannisenmäki voittivat rallin SM-sarjan mestaruuden SM1-luokassa kahden pisteen erolla Jari Huttuseen.
Aiheesta muualla

Teemu Asunmaan kotisivut
Tobin Heath

Tobin Heath
Tobin Heath (s. 29. toukokuuta 1988) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 169 maaottelua tammikuusta 2008 alkaen ja tehnyt niissä 33 maalia.
Heath voitti olympiakultaa Pekingissä 2008 ja Lontoossa 2012 sekä saavutti olympiapronssia vuodelle 2021 siirretyissä Tokion olympialaisissa. Hän on voittanut MM-kultaa 2015 ja 2019. Heath saavutti MM-hopeaa 2011. Vielä vuosien 2008 ja 2011 kisoissa hän pääsi kentälle lähinnä vaihtopelaajana mutta olympiakisojen 2012 ratkaisuotteluissa ja MM-kisoissa 2015 ja 2019 hän on pelannut avauskokoonpanossa. MM-kisojen 2015 loppuottelussa Japania vastaan hän teki Yhdysvaltain viidennen maalin.
Vuonna 2006 Heath pelasi alle 20-vuotiaiden MM-kisoissa, joissa Yhdysvallat sijoittui neljänneksi.
Heath edustaa kaudella 2020–2021 englantilaisseura Manchester Unitedia. Kotimaassaan hän on edustanut pitkään Portland Thornsia. Kausina 2012–2014 hän pelasi Ranskassa Paris Saint-Germainin joukkueessa.
Heath on kristitty.
John Waters

John Waters vuonna 2007 Cannesin elokuvajuhlilla.
John Samuel Waters, Jr. (s. 22. huhtikuuta 1946, Baltimore, Maryland) on yhdysvaltalainen elokuvaohjaaja, joka tunnetaan parhaiten elokuvistaan Pink Flamingos (1972), Cry-Baby (1990) ja Dirty Shame (2004). Waters on tunnettu Baltimoren pahana poikanakenen mukaan?; kirjailija William S. Burroughs nimitti häntä "roskan paaviksi" (engl. the pope of trash).